На основу члана 81. Статута општине Мерошина („Сл. лист града Ниша“, број 23/2019), члана 3.Одлуке о распуштању Скупштине општине Мерошина и образовању Привременог органа општине Мерошина («Сл.гласник РС», бр.57/19) и Решења о именовању председника и чланова Привременог органа општине Мерошина («Сл.гласник РС», бр.57/19), и члана 28. Пословника Привременог органа општине Мерошина («Сл.лист града Ниша», бр.62/19),

Привремени орган општине Мерошина упућује

**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

Нацрт Одлуке о промени Статута општине Мерошина, даје се на јавну расправу од 08.02.2020. године до 18.02.2020. године.

Позивају се грађани, удружења, стручна и остала јавност да учествују у јавној расправи о Нацрту Одлуке о промени Статута општине Мерошина.

Предлози, сугестије и мишљења грађана и осталих учесника у јавној расправи могу се доставити путем електронске поште на адресу **opstinamerosina@gmail.com** или поштом на адресу: Општина Мерошина, ул. Цара Лазара бр.17, 18252 Мерошина, са назнаком – „За јавну расправу о Нацрту Одлуке о промени Статута општине Мерошина”, најкасније до 18.02.2020. године до 12,00 часова, на посебном обрасцу који ће се објавити на сајту општине Мерошина.

Број: 110-99

У Мерошини дана, 07.02.2020.године

**ПРИВРЕМЕНИ ОРГАН ОПШТИНЕ МЕРОШИНА**

ПРЕДСЕДНИК,

\_\_\_\_\_\_\_\_\_\_\_\_\_\_\_

др Сања Стајић